फिर धीरेधीरे पता चला कि कमलनाथ बंगाली नहीं, बल्कि पंजाबी खत्री जाति के हैं, हालांकि इस से कोई फर्क उन के रसूख और हैसियत पर नहीं पड़ा. लेकिन जैसे ही उन्हें मध्य प्रदेश कांग्रेस का अध्यक्ष बनाया गया, मीडिया ने उन के बारे में छानबीन करनी शुरू कर दी. इंटरनैट तक सिमटी इस छानबीन से किसी के हाथ कुछ खास नहीं लगा तो भोपाल में एक पत्रकार ने उन से पूछ लिया कि आप की जाति क्या है. इस संवेदनशील और अप्रत्याशित सवाल पर कमलनाथ घबराए नहीं, बल्कि आदतन होंठों पर उंगली रखते उन्होंने कसा हुआ जवाब दे कर उसे और रहस्यमय कर दिया कि मैं एक हिंदुस्तानी हूं.